open-index/open-wikipedia-markdown huggingface dataset:
Hartenbos

duimnael|links|Hartenbos is bekend vir sy gewilde ATKV-vakansieoord

**Hartenbos** is 'n dorp in die Wes-Kaap provinsie van Suid-Afrika. Dis is geleë 45 kilometer vanaf George en behoort saam met 20 ander nedersettings aan die Munisipaliteit van Mosselbaai. Hartenbos was oorspronklik 'n plaas, maar die Suid-Afrikaanse Spoorweë en Hawens het die dorp in 1933 in 'n vakansieoord vir hulle werknemers verander. Die strand by Hartenbos is as 'n blouvlagstrand gesertifiseer.

## Wapen 
Hartenbos se munisipale raad het in 1985 'n wapen by die Buro vir Heraldiek geregistreer : ''In  goud,  'n  alwyn  met  drie blomtrosse van natuurlike  kleur,  die  skild,  aan  weerskante   rond uitgesny van blou en belaai met 'n regopgesplaaste goue vis''.  Die helmteken was 'n bosbok op 'n grasgrond, en die wapenspreuk was "Met hart en hand".

## Sien ook 
* Lys van dorpe in Suid-Afrika

## Bibliografie 
* "Tourist's Guide to Greater Mossel Bay" (saamgestel deur Marie Sweetnam), vol. 1; Okt. 1997
* "Afrikaans my darling", Koos Kombuis, Human & Rousseau (2003)

## Verwysings 
## Eksterne skakels 
* Hartenbos se inligtingsblad op WhereToStay.co.za
Natal, Brasilië

**Natal** (Portugees: [naˈtaw], letterlik: "Kersfees") is 'n stad in die noordooste van Brasilië en die hoofstad van die deelstaat Rio Grande do Norte. Die stad het 'n bevolking van 896&nbsp;708 in 2021 gehad en beslaan 'n oppervlakte van 167,3&nbsp;km². Natal se Arena das Dunas is tydens die FIFA Sokker-Wêreldbekertoernooi in 2014 vir wedstryde ingespan.

## Verwysings 
* Natal. (2008). Encyclopædia Britannica. Deluxe Edition. Chicago: Encyclopædia Britannica

## Eksterne skakels 
*  
*  Amptelike webwerf
Pous Nicolaas II

**Nicolaas II**  was die 155ste pous van die Rooms-Katolieke Kerk.

## Biografie 
**Pous Nicolaas II** is gebore as **Gerard van Boergondië** (Frans: **Gérard de Bourgogne**) in Chevron, Savoje tussen 990 en 995. Hy word ook Gerald van Lotaringe (Frans: Gerald de Lorraine) genoem.  Voor sy verkiesing was hy biskop van Florence.  Op 6 Desember (of 28 Desember) 1058 volg hy Pous Stefanus IX (X) op en regeer tot sy dood op 19 Julie (of 27 Julie) 1061.  Hy word opgevolg deur Pous Alexander II.
Die naam ‘Nicolaas’ beteken 'oorwinnaar oor/uit die volk'.

## Pontifikaat 
**Pous Nicolaas II** was die kandidaat van Hildebrand van Sovana, (later Pous Gregorius VII) en keiserin Agnes van Poitou.  Teenpous Benedictus X het die bewind oorgeneem na die dood van Pous Stefanus IX (X) op 29 Maart 1058.  Nicolaas word eers op 24 Januarie 1059 in Rome gekroon.  Na die kroning van Nicolaas het Benedictus uit Rome gevlug.

Pous Nicolaas was hervormingsgesind en op 13 April 1059 vaardig hy 'n dekreet uit wat bepaal dat die pous voortaan slegs deur die kardinale verkies sal word.  Ten opsigte van die Normandiërs in Suid-Italië volg hy 'n ander koers as sy voorgangers.  Hy het 'n verbond gesluit met Robert Guiscard, die Normandiese leier en daardeur vrede verseker.  Dit het egter nie die goedkeuring van die Duitse biskoppe gehad nie en hulle het probeer om die pous se besluite ongeldig te laat verklaar op 'n sinode in die somer van 1060.

Toe Nicolaas op 27 Julie 1061 sterf het die Duitsers dadelik 'n teenpous Honorius II uit Basel, verkies.  Honorius was van Duitse afkoms en is voorgestel deur keiserin Agnes.

## Bibliografie 
* Duff, Eamon (2001). *Saints and Sinners: A History of the Popes*, Yale University Press. 
* Maxwell-Stuart, P. G. (2002). *Chronicle of the Popes: The Reign-by-Reign Record of the Papacy from St. Peter to the Present*, Thames & Hudson. .
* Brand (P); GARIN (J), 1925, Un pape savoyard, Nicolas II (1059–1061), Librairie Dardel, 76 p.

## Verwysings 
## Eksterne skakels 
* 
* 
* 
* 
* 

## Nota 
Saamgestel en vertaal uit die Nederlandse, Engelse, Duitse en Franse wikipedia en aangevul uit ander bronne soos aangedui.

## Opvolging 
|}
Natal

**Natal** kan wees:
* Natal, Brasilië, 'n stad in Brasilië
* Natal (kolonie), 'n voormalige Britse kolonie in Suid-Afrika
* Natal (provinsie), 'n voormalige provinsie in Suid-Afrika
* KwaZulu-Natal, 'n huidige provinsie in Suid-Afrika
* Natalia Republiek, 'n voormalige Boererepubliek in Suid-Afrika

## Eksterne skakels 
*
Boesmansriviermond

**Boesmansriviermond** (wat deur die plaaslike bewoners dikwels net **Boesmans** genoem word) is 'n dorp en strandoord by die mond van die Boesmansrivier in die Suid-Afrikaanse provinsie Oos-Kaap met sowat 3&nbsp;500 inwoners. Boesmans is sowat 120 km oos vanaf Gqeberha en 140 km wes van Oos-Londen. Die naaste dorp, Port Alfred is 25 km weg terwyl die onmiddellike buurdorpie Kenton-on-Sea is. Boesmans val binne die Ndlambe Plaaslike Munisipaliteit.     

## Geografie 
Die Boesmansrivier is die tweede grootste rivier in Suid-Afrika wat deur die getye van die see geraak word. Kwaaihoek, die plek waar die Portugese seevaarder Bartolomeu Dias in 1488 'n klipkruis opgerig het, is sowat ses kilometer van die dorp af geleë, maar kan slegs tydens ebgety op 'n staproete van drie kilometer langs die strand bereik word. Die kruis merk die mees oostelike punt van Dias se vaart om die Kaap. Die kruis is in 1938 deur dr. E. Axelson, destyds van die Universiteit van die Witwatersrand, herontdek.

## Geskiedenis 
Boesmansriviermond was oorspronklik net 'n kampeerplek vir boere van die omgewing en bewoners van die nabygeleë dorp Alexandria wat op grond in besit van die voormalige Departement Bosbou ontstaan het. Die departement het uiteindelik sy toestemming verleen vir die oprigting van permanente hutte in die bosbougebied naby die rivierstrand. 

Die dorp soos dit vandag daar uitsien, het langs die rivier ontwikkel op 'n gedeelte van Thomas Futter se plaas wat aan die bosbougebied grens. Gedurende die 1970's is vir die eerste keer elektrisiteit aan die inwoners verskaf, nadat hulle aanvanklik gas gebruik het.

Die dorpsgebied het later uitgebrei om ook Riversbend, 'n ontwikkeling wat stroomop van Boesmansriviermond geleë is, in te sluit. In die vakansieseisoen huisves die dorp meer as 10&nbsp;000 mense. Boesmansriviermond beskik oor 'n algemene handelaar in die ou dorp en verskeie ander besighede veral in die nywerheidsgebied.

Boesmans se huiseienaars en inwoners word ondersteun deur 'n aktiewe belastingbetalersvereniging.

## Sien ook 
* Lys van dorpe in Suid-Afrika

## Verwysings
Pous Alexander

**Pous Alexander** kan verwys na 'n aantal pouse en 'n teenpous van die Rooms-Katolieke Kerk nl:

*Pous Alexander I (105 – 115).
*Pous Alexander II (1061 – 1073).
*Pous Alexander III (1159 – 1181.
*Pous Alexander IV (1254 – 1261).
*Pous Alexander V (1409 – 1410). ('n Teenpous)
*Pous Alexander VI (1492 – 1503).
*Pous Alexander VII (1655 - 1667).
*Pous Alexander VIII (1689 – 1691).
Pous Alexander II

**Alexander II**  was die 156ste pous van die Rooms-Katolieke Kerk.

## Biografie 
**Pous Alexander II** is gebore as **Anselmo da Baggio** (ook **Anselmo di Lucca**), ongeveer in 1012 in Baggio, Italië.  In 1057 word hy biskop van Lucca en op 30 September 1061 volg hy Pous Nicolaas II op en regeer tot sy dood op 21 April 1073.  Hy word opgevolg deur Pous Gregorius VII.
Die naam ‘Alexander’ beteken 'kryger'.

## Pontifikaat 
**Pous Alexander II** se verkiesing is gereël deur Hildebrand, die latere Pous Gregorius VII  In ooreenstemming met die dekreet van Pous Nicolaas II is hy die eerste pous wat deur die Kollege van Kardinale verkies is.  Die keiserlike hof het nie daarmee saamgestem nie en het Cadalus, biskop van Parma as Teenpous Honorius II aangestel.  Dit was die begin van die jarelange Investituurstryd. Alexander het die steun geniet van hertog Gottfried van Lotaringe-Toskane en sy vrou Beatrix.  Honorius het met 'n leër na Rome getrek en vir 'n lang tyd Alexander se bewind bedreig.  Honorius het egter die steun van die keiserlike hof verloor en is afgeset op die sinode van Mantua in 1064.

In 1065 berispe die pous Landulf VI van Benevento dat Jode nie onder dwang bekeer moet word nie.  Alexander het ook die sing van die Halleluja tydens die vastetyd verbied.

Pous Alexander het volstrek geweier om toe te laat dat die jong koning Hendrik IV van sy vrou Bertha van Turyn, skei, maar het sy seën gegee aan die huwelik van Willem die Veroweraar met Matilda van Vlaandere.

Die pous stel Lanfranc van Bec aan as aartsbiskop van Kantelberg en maak hom primaat van Engeland.

## Bibliografie 
* Duff, Eamon (2001). *Saints and Sinners: A History of the Popes*, Yale University Press. 
* Maxwell-Stuart, P. G. (2002). *Chronicle of the Popes: The Reign-by-Reign Record of the Papacy from St. Peter to the Present*, Thames & Hudson. .
* Simonsohn, Shlomo. (1911) *The Apostolic See and the Jews, Documents: 492-1404*.
* Cabrol, Fernand. (2003)  *Liturgical Prayer: Its History and Spirit.*.
* Gresser, Georg: Die Synoden und Konzilien in der Zeit des Reformpapsttums in Deutschland und Italien von Leo IX. bis Calixt II. 1049–1123, Paderborn 2006.
* Schmidt, Tillmann: Alexander II. und die römische Reformgruppe seiner Zeit, in: Päpste und Papsttum, Band 11, Stuttgart 1977.

## Verwysings 
## Eksterne skakels 
* 
* 
* 
* 
* 

## Nota 
Saamgestel en vertaal uit die Nederlandse, Engelse, Duitse en Franse wikipedia en aangevul uit ander bronne soos aangedui.

## Opvolging 
|}
Roer

**Roer** kan verwys na:

* Roer van 'n skip.
* Roer van 'n vliegtuig.
* Sinoniem vir 'n geweer, of vuurwapen met 'n lang loop.
* Aksie waardeur iets deurmekaar gemeng word, soos om 'n koppie tee te roer, of roereiers in 'n pan maak.
* *Roer*, 'n kookprogram wat op kykNET uitgesaai is.
Karveel

[duimnael|250px|Karveel op 'n tekening in die Museum Forte da Ponta da Bandeira; [Lagos (Portugal)|Lagos, Portugal.]]
'n **Karveel** was 'n vinnige soort seilskip wat veral in Spanje en Portugal gebou is.

Die naam karveel is afkomstig van die woord *carabela/caravela* en is eerste opgeteken deur Alfons III (1255) met verwysings na 'n visserskip aan die Portugese kus.

Die belangrikste kenmerk van 'n karveel was egter die plasing van die mas, 'n derde van die skip se lengte vanaf die voorstewe, waar die skip dan ook gewoonlik op sy breedste was. Dit verskil van vroeëre soorte van sowel die noordelike en mediterreense oorsprong. Dit het die skip nie alleen vinniger gemaak nie maar ook meer seewaardig en die skepe kon meer vrag dra. Later is hierdie skepe groter gebou en het hulle drie maste gekry. Die seile is dwars of reglynig gespan.

Portugese ontdekkers soos Hendrik die Seevaarder, Bartolomeus Dias en Vasco da Gama se skepe was karvele gewees. Twee van die drie skepe waarmee Christophorus Columbus die nuwe wêreld ontdek het (1492), die *Niña* en die *Pinta* was ook karvele gewees.
Alba Bouwerprys vir Kinderliteratuur

Die **Alba Bouwerprys vir Kinderliteratuur** is ’n letterkundige prys wat sedert 1989 driejaarliks deur die Suid-Afrikaanse Akademie vir Wetenskap en Kuns toegeken word aan die beste van die Afrikaanse letterkundige werk in die kategorie kinderliteratuur – dit wil sê die groep lesers vanaf sewe tot twaalf jaar – wat in die vorige drie kalenderjare gepubliseer is. Die Akademie hou die reg voor om geen wenners aan te wys nie. Wanneer ’n vertaalde werk en ’n oorspronklike werk van gelykstaande gehalte is, word voorkeur aan die oorspronklike werk verleen, maar wanneer twee of meer oorspronklike werk as gelykstaande beskou word, kan daar meer as een wenner in ’n jaar wees. Dieselfde skrywer mag die prys meer as een keer ontvang.

Die prys is vernoem na die Suid-Afrikaanse kinderboekskryfster Alba Bouwer.

## Lys van wenners 
*1989 – Freda Linde (*Strepie* en *Kurfie*)
*1992 – Barrie Hough (*Droomwa*);  Marietjie de Jongh (*Braam en die engel*)
*1995 – Corlia Fourie (*Die towersak en ander stories* en *Die wit vlinder*)
*1998 – Philip de Vos (*Moenie ’n mielie kielie nie*)
*2001 – Martie Preller (*Die Balkieboek*)
*2004 – Leon de Villiers (*Droomoog Diepgrawer*)
*2007 – Jaco Jacobs (*Wurms met tamatiesous en ander rympies*)
*2010 – Linda Rode (*(In die Nimmer-Immer-bos*) 
*2013 – Elizabeth Wasserman (*Anna Atoom*-reeks)
*2016 – Kobus Geldenhuys (*Hoekom die walvisse gekom het*)
*2019 – Jaco Jacobs (*Moenie hierdie boek eet nie!* geïllustreer deur Zinelda McDonald)
*2022 – Jaco Jacobs (*Die boekwinkel tussen die wolke*)

## Bron 
Verwerk vanaf akademie.co.za .

## Verwysings
Pulitzerprys

Die **Pulitzerprys** is 'n Amerikaanse toekenning wat beskou word as die hoogste nasionale verering in die areas van die drukpers-joernalistiek, letterkundige bydraes en musiek-komposisie. Dit word deur die Columbia-universiteit in New York beheer.

Pryse word jaarliks toegeken in een-en-twintig kategorieë. Die prys is daargestel deur Joseph Pulitzer, 'n Hongaars-Amerikaanse verslaggewer en koerantuitgewer, wat in 1911 fondse daarvoor in sy boedel aan die universiteit nagelaat het. Die eerste Pulitzerpryse is toegeken op 4 Junie 1917, en word nou elke jaar in April bekend gemaak. Pryswenners word deur 'n onafhanklike raad verkies.

Verskeie beroemdes het al die Pulitzerprys gewen, onder meer Ernest Hemingway, Eudora Welty en Toni Morrison vir fiksie; Robert Frost vir poësie; Roger Ebert vir resensies; en Tennessee Williams, Arthur Miller, Rodgers en Hammerstein en Stephen Sondheim vir drama.

## Kategorieë 
Daar is veertien kategorieë in joernalistiek:
* Openbare diens
* Ontwikkelende nuus
* Ondersoekende verslaggewing
* Verduidelikende verslaggewing
* Plaaslike verslaggewing
* Nasionale verslaggewing
* Internasionale verslaggewing
* Voorbladartikelskryfwerk
* Kommentaar
* Resensiewerk
* Redakteurskommentaar
* Redakteurstrokiesprentwerk
* Ontwikkelende nuus-fotografie
* Voorbladskwaliteit-fotografie

Daar is ses kategorieë in Letterkunde:
* Fiksie
* Drama
* Geskiedenis
* Biografie of Outobiografie
* Poësie
* Algemene Nie-Fiksie

Musiek het een kategorie:
* Pulitzerprys vir Musiek

## Pulitzerraad 
Daar is agtien posisies op die raad. Die groep uitgelesenes bestaan uit die President van die Columbia-universiteit, hoofde van akademiese departement by verskeie universiteite, redakteurs, rubriekskrywers, administrateurs, en hoofde van joernalistieke organisasies.

## Bron 
* Vertaal in verkorte vorm van Pulitzer Prize op die Engelse wikipedia. 

## Eksterne skakels 
* Pulitzerpryswebwerf
Secure Shell

**Secure Shell** (kortweg: SSH) is 'n protokol uit die toepassingslaag van die TCP/IP-protokolgroep. Die term **ssh** word gerieflikheidshalwe ook gebruik vir kliëntprogramme wat die protokol gebruik (die bedienerkant word **sshd** genoem, kort vir 'Secure Shell daemon'). SSH vervang ouer protokolle soos telnet, rlogin, en rsh/rexec en is 'n veiliger variant van die protokolle. Die standaard poort vir SSH is 22.

SSH maak dit moontlik om op 'n versleutelde manier in te teken na 'n ander rekenaar, en op 'n afstand bevele op die ander rekenaar uit te voer via die bedryfstelsel se opdraglyn (shell). Omdat ssh met enkripsie werk, is dit vir hackers baie moeilik om in te luister en wagwoorde of bevele te onderskep.

Die grootste voordeel van SSH is dat authentikasie deur middel van 'n publieke/geheime-sleutelpaar (*private/public key*) ondersteun word. Vir die rede kan SSH toepassings geoutomatiseer word sonder om wagwoorde in programme se bronkode te sit. Gebruikers wat die publieke sleutel ken kan ook op enige stelsel aanteken deur van die geheime sleutel gebruik te maak. As die eienaar van die geheime sleutel die wagwoord van die sleutel wysig, het dit geen invloed op die sleutelpaar nie.

SSH bied ook die moontlikheid om 'n X11-verbinding of TCP/IP-poort na 'n ander rekenaar aan te stuur (*forwarding*). Die aanstuur van X11 maak dit moontlik om grafiese programme  te beveilig.  

SSH kan ook vir veilige lêeroordragte gebruik word deur middel van die **scp** (*Secure Copy*) program. SCP is 'n vervanging vir die verouderde **rcp** (*remote copy*) en **sftp** (*secure file transfer*) programme.  

Verskillende ssh-programme bestaan vir verskillende bedryfstelsels. Die bekendste weergawe is **OpenSSH**, 'n oopbron-implementering wat deur die OpenBSD-projek se programmeerders ontwikkel word. Ander bekende programme sluit in PuTTY, WinSCP en Fsecure.  

## Eksterne skakels
* Openssh.org
* SSH op internet
Rekenaarterminaal

duimnael|Terminaal met mikroprosesseerder, 1982
duimnael|Die DEC VT100, destyds 'n wydgebruikte rekenaaarterminaal.

'n **Rekenaarterminaal** (of kortweg **terminaal**) is 'n toestel wat gebruik word om oor 'n afstand interaktief op 'n rekenaar te werk. Dit is 'n elektroniese of elektromeganiese apparatuur wat gebruik kan word vir die invoer en transkripsie van data vanaf 'n rekenaar of 'n rekenaarstelsel. Die *teletyper* was 'n voorbeeld van vroeë hardekopie-terminale, en het die gebruik van rekenaarskerms dekades lank vooruitgeloop.

Vroeë terminale was goedkoop toestelle, maar baie stadig in vergelyking met ponskaarte of papierband vir invoer, maar namate die tegnologie verbeter het en videovertonings bekendgestel is, het terminale hierdie ouer vorms van interaksie uit die bedryf verplaas. 'n Verwante ontwikkeling was tyddeelstelsels, wat parallel ontwikkel het en vir die ondoeltreffendheid van die tikvermoë van die gebruiker opgemaak het, met die vermoë om verskeie gebruikers op dieselfde masjien te ondersteun, elk op hul eie terminaal.

## Funksie 
Die funksie van 'n terminaal is gewoonlik beperk tot transkripsie en invoer van data; 'n toestel met 'n beduidende plaaslike programmeerbare dataverwerkingsvermoë kan 'n 'slim terminaal' of 'n vet kliënt genoem word. 'n Terminaal wat van die gasheerrekenaar afhanklik is vanweë sy verwerkingskrag, word 'n "domterminaal" of 'n dun kliënt genoem. 'n Persoonlike rekenaar kan terminaal-emulatorsagteware gebruik wat die funksie van 'n terminaal herhaal, wat soms gelyktydige gebruik van plaaslike programme en toegang tot 'n afstand-terminaalgasheerstelsel moontlik maak.

## Sien ook 
* Minitel, Franse internet terminaal.

## Verwysings
Terminaal

**Terminaal** kan verwys na:

* Lughaweterminaal, verbindingspunt by 'n lughawe of vliegveld.
* Rekenaarterminaal, toestel om oor 'n afstand na 'n rekenaar te werk.
* Terminaal (verspreiding), distribusie- en verbindingspunt.
* Terminaal (siekte), onherstelbare gesondheidstoestand.
Bud Spencer

**Bud Spencer** (gebore op 31 Oktober 1929 in Napels as **Carlo Pedersoli**; oorlede op 27 Junie 2016 in Rome) was 'n bekende Italiaanse akteur. Hy het internasionale bekendheid verwerf vir die reeks rolprente waarin hy saam met Terence Hill opgetree het.

## Filmografie 
### Films met Terence Hill 
### Films sonder Terence Hill 
## Eksterne skakels 
*  Amptelike webwerf
*  
*  Hill & Spencer 
*  Budterence.it - Bud Spencer & Terence Hill
Sagtewarepoort

'n **Sagtewarepoort** (dikwels slegs 'n poort genoem) is 'n virtuele dataverbinding wat gebruik kan word deur programme om data direk uit te ruil in plaas daarvan om 'n lêer of ander tydelike stoortoestel te gebruik.  Die algemeenste hiervan is die TCP en UDP poorte wat gebruik word om data tussen rekenaars op die Internet uit te ruil.

In vloeigebaseerde programmering is 'n 'poort' 'n benoemde punt van kontak tussen 'n proses en 'n verbinding.

## Toevoer/Afvoer poort meganisme - poortgekarteerde Toevoer/afvoer 
Vir toevoer of afvoer (I/O) bewerkinge gebruik byna alle verwerkersfamilies dieselfde instruksies vir beide geheuetoegang en hardeware toevoer/afvoer (sien gekarteerde Toevoer/afvoer).  Intel verwerkers het instruksies wat spesifiek vir Hardeware Toevoer/afvoer gebruik word.  Hierdie instruksies bepaal watter hardeware toestel om mee te kommunikeer deur van 'n toevoer/afvoerpoort of **masjienpoort** gebruik te maak.  Hierdie poorte word genommer afhangende van die hardeware toestel waarna hulle verwys.

Intel mikroverwerkers laat gewoonlik een oktet (8-bis greep of woord) toe om gestuur of ontvang te word tydens elke instruksie.  Die hardeware toestel besluit hoe om data te interpreteer wat daarna gestuur word en watter data om na die verwerker te stuur.

## Sien ook 
*Rekenaarpoort
Østfold

duimnael|links|Wapen van Østfold
duimnael|Ligging van Østfold

**Østfold** is 'n Noorse provinsie (*fylke*) wat aan Akershus en Swede grens. Die provinsie is aan die Oslofjord geleë. Die administratiewe sentrum is Sarpsborg. Die vyf ander stede in die provinsie is Fredrikstad (Noorweë se sesde grootste stad), Moss, Halden, Askim en Mysen.

## Eksterne skakels 
*
Scheepersprys vir Jeugliteratuur

Die **Scheepersprys vir Jeugliteratuur** is 'n letterkundige toekenning deur die Suid-Afrikaanse Akademie vir Wetenskap en Kuns, ter 'bevordering van hoogstaande Afrikaanse jeugliteratuur vir die rypere jeug'. Die toekenning is die eerste keer in 1956 gemaak na twee private skenkings deur dieselfde familie. Letterkundige en opvoedkundige gehalte, asook 'n tentoonstelling van 'egte Afrikanerkaraktereienskappe en nasietrots' speel 'n belangrike, maar nie-bindende rol. Die prys word sedert 1974 driejaarliks toegeken. 

## Lys van wenners 
* 1956 – P.J. Schoeman (*Drie jong jagters*, *Fanie se veldskooldae*, *Fanie word grootwildjagter* en *Uitspring, kêrels*)
* 1957 – Mikro (*Ruiter in die nag*, *Kaptein Gericke*, *Boerseun*, *Die jongste ruiter*, *Die kleingeldkommando* en *Lente*)
* 1958 – W.A. de Klerk (*Die skarlaken eskadril*, *Die vallei van die rooi gode*, *Die gésel van Namaland*, *Agtien man en ’n meisiekind* en *Poens*)
* 1959 – Alba Bouwer (*Stories van Rivierplaas* en *Nuwe stories van Rivierplaas*)
* 1960 – Sita (al haar jeugboeke)
* 1961 – M.E.R. (*Die tweeling trek saam*)
* 1962 – I.D. du Plessis (al sy jeugboeke)
* 1963 – P.H. Nortjé (*Pennie se vuur* en *Die groen ghoen*)
* 1964 – G.J. Joubert (*Oupa Landman se viool*)
* 1965 – Alba Bouwer (*Katrientjie van Keerweder*, *Stories van Ruyswyck* en *Stories van Bergplaas*)
* 1966 – H.J. Vermaas (al sy jeugverhale)
* 1967 – P.J. Schoeman (nege jeugverhale sedert 1957)
* 1968 – Anna M. Louw (*Die voortreflike familie Smit*)
* 1969 – Ben Venter (*Waterbobbejaan*)
* 1970 – Karl Kielblock (*Rebel*)
* 1971 – Rykie van Reenen (*Heldin uit die vreemde*)
* 1972 – Anna Rothmann (*Klaasneus-hulle*)
* 1974 – Freda Linde (*Die singende gras*)
* 1977 – Jan Rabie (*Seeboek van die sonderkossers*)
* 1980 – Rona Rupert (*Wegloopwinter en Woorde is soos wors*)
* 1983 – Freda Linde ('*n Tuiste vir Bitis*)
* 1986 – Dolf van Niekerk (*Die haasvanger*)
* 1989 – Chris Barnard (*Voetpad na Vergelegen*)
* 1992 – Eleanor Baker (*Daar is spore op die maan*)
* 1995 – George Weideman (*Die optog van die aftjoppers*)
* 1998 – Leon de Villiers (*Die Pro*)
* 2001 – Jan Vermeulen (*Geraamtes dra nie klere nie*)
* 2004 – Willem van der Walt (*Ragtime en rock*)
* 2010 – Nelia Engelbrecht (*Pandora se Boks*) 
* 2013 – Derick van der Walt (*Willem Poprok*)
* 2016 – Marita van der Vyver (*Swemlesse vir ’n meermin*)
* 2019 – Jaco Jacobs (*Dinge wat ek nie van skape geweet het nie*)
* 2022 – Fanie Viljoen (*Offers vir die vlieë.*)

## Bron 
* Verwerk vanaf Die Suid-Afrikaanse Akademie vir Wetenskap en Kuns - *Akademiepryse sedert 1909* (Internet Archive)

## Verwysings
WinSCP

**WinSCP** is 'n grafiese, oopbron, Secure Shell en File Transfer Protocol-kliënt vir Microsoft Windows. Die ouer SCP-protokol word ook ondersteun. Die hooffunksie van die program is om lêers veilig tussen 'n lokale en 'n eksterne rekenaar te kopieer.

## Verwysings 
## Eksterne skakels 
*  Amptelike WinSCP webwerf
*  SourceForge projekbladsy
Rømmegrøt

duimnael|regs|250px|Rømmegrøt met gesmelte botter, kaneel en suiker **Rømmegrøt** is 'n tradisionele Noorse papgereg met suurroom, melk en koringmeel as sy basiese bestanddele. Rømmegrøt is oorspronklik in ysterpotte gekook en by spesiale geleenthede soos byvoorbeeld die geboorte van 'n kind, huwelike, hooimaak of die Midsomerfees bedien.

Terwyl die suurroom kook, word die bottervet afgeskep en meel en melk ingeroer. Die pap word saam met die afgeskepte bottervet, kaneel en suiker en dikwels ook rooi sap bedien en kan warm of koud geniet word.

Die verskillende streke van Noorweë het dikwels hul eie metodes vir rømmegrøt. In Vestland word griesmeel gebruik, terwyl in Orkdal minder room en meer meel bygevoeg word. Volgens die resepte van Aulestad word slagroom, rysgriesmeel en suurmelk (of kefir) as die belangrikste bestanddele bygevoeg.
Maleisiese Grand Prix

duimnael|regs|250px|Ingang na die Sepang Internasionale Renbaan in Maleisië.
duimnael|regs|250px|Die Sepang Internasionale Renbaan.

Die **Maleisiese Grand Prix** was 'n gereelde jaarlikse Formule Eenmotorwedren in Sepang, Maleisië. Die finale wedren was op 1 Oktober 2017.

## Geskiedenis 
Die wedren is op 17 Oktober 1999 vir die eerste keer by die Sepang Internasionale Renbaan gehou en is deur Eddie Irvine gewen, wat hom gehelp het met sy kampioenskapambisies, met sy Ferrari-spanmaat Michael Schumacher in die tweede plek. In 2000 het Michael Schumacher gewen, met Rubens Barrichello tweede. Dit was dieselfde geval in 2001, behalwe vir 'n kort reënbui wat die ren net na die wegspring getref het. In 2002 het Ralf Schumacher gewen en in 2003 het Kimi Räikkönen sy deurbraakoorwinning behaal. 

In 2004 het Schumacher weereens gewen. Fernando Alonso het in 2005 gewen en in 2006 het Giancarlo Fisichella gewen met Alonso tweede. Alonso het sy eerste oorwinning vir die McLarenspan behaal in 2007 en in 2008 het Kimi Räikkönen weereens gewen.

Die rekordwenner in Maleisië is Sebastian Vettel met 4 oorwinnings.

## Politiek 
Op 22 Januarie 2008 word aangekondig dat die baandirekteur Mokhzani Mahathir vanaf 2009 'n nagwedren op hierdie baan wil hou. Weens die hoë koste van goeie beligting kon hierdie plan egter nie voortgaan nie. Daar is eerder besluit om die wedren 'n bietjie later in die dag te hou. Die temperature is dan laer, en Europese TV-kykers kon die wedren regstreeks volg op 'n tyd wat vir hulle normaal is.

Die laaste byeenkoms van die Grand Prix is ​​in 2017 gehou. Volgens die Maleisiese regering was die wedren nie meer winsgewend nie. Max Verstappen het die laaste wedren gewen.

## Voormalige wenners
DOS (bedryfstelsel)

**DOS** (*Disk Operating System*) is 'n bedryfstelsel vir rekenaars met skyfaandrywers (disk drives). Persoonlike rekenaars wat met diskette werk het algemeen beskikbaar geraak, en om dit makliker te maak om met die rekenaars te werk, was dit was nodig om 'n bevel-prosesseerder en hulpprogramme te laai voor beheer aan die gebruiker oorgegee word.

## Geskiedenis van DOS 
In 1973 skryf Gary Kildall een van die eerste diskettebedryfstelsels in die PL/M programmeertaal. Hy noem dit CP/M.

Ses jaar later, in 1979, kom Apple al uit met sy DOS 3.2. In 1980 wil *Seattle Computer Products* (SCP) 'n bedryfstelsel vir die 8086-sisteem hê, en besluit om dit self te ontwikkel, omdat Digital Research vertraag was met die ontwikkeling van hulle CP/M-86 bedryfstelsel. SCP se nuwe bedryfstelsel word QDOS 0.10 genoem, wat nie soos verwag vir *Quality Disk* staan nie, maar vir *Quick and Dirty Operating System*, omdat dit in slegs twee maande ontwikkel was. Ondanks die snelle ontwikkeling, blyk dit dat die bedryfstelsel goed werk en een week later kom EDLIN op die mark.

In Oktober 1980 sluit Paul Allen (van Microsoft) 'n kontrak met SCP om hulle DOS-weergawe aan 'n anonieme klant te mag verkoop (wat later IBM blyk te wees). Microsoft betaal minder as 100 dollar vir die regte aan SCP. Twee maande later hernoem SCP sy QDOS na 86-DOS en bring dit uit as weergawe 0.3. Microsoft koop dan die (nie-eksklusiewe) regte om 86-DOS op die mark te bring.

In Februarie 1981 loop "MS-DOS" vir die eerste keer op 'n prototipe van die IBM Persoonlike Rekenaar, en in Julie koop Microsoft alle regte van SCP en doop die bestuurstelsel amptelik MS-DOS.

## Werking van DOS 
Na die POST-proses van die PC begin DOS loop met 'n aantal programme, onder andere die *autoexec.bat* lêer. In die lêer word aangedui watter opdragte uitgevoer moet word. Na die uitvoer van autoexec.bat kom die gebruiker op die opdraglyn (command line) te staan, waarop verdere bevele ingetik kan word.

## DOS-klone 
Die volgende variasies (klone) van DOS was vrygestel:
* MS-DOS
* DR-DOS (opvolger van CP/M-86)
* FreeDOS
* OpenDOS
* PC-DOS (5.0, 6.0, 6.1, 6.2, 6.22, 6.3, 7.0, 8.0)
* PTS-DOS
FAK-sangbundel

duimnael|Voorblad van die 1940-uitgawe van die FAK-sangbundel.
duimnael|Uittreksel uit die F.A.K-Volksangbundel vir Suid-Afrika.

Die **FAK-sangbundel**, aanvanklik genoem die **F.A.K.-volksangbundel vir Suid-Afrika**, is 'n sangbundel wat Afrikaanse volksmusiek bevat en deur die Federasie van Afrikaanse Kultuurvereniginge (FAK) uitgegee word. Die eerste weergawe het in 1937 sy verskyning gemaak en word beskou as die mees omvattende versameling Afrikaanse lirieke met bladmusiek. Dit dien as verwysingswerk vir ’n groot aantal kulturele organisasies (soos die Voortrekkers en jeugkampe), koormeesters en ook skole.

## Liedjies 
Van die populêre liedjies in die FAK-sangbundel sluit in:
* As Julle dalk 'n Vleisie Braai
* Al die Veld is Vrolik
* Die blou Berg
* Die Stem van Suid-Afrika
* Daar kom die Alibama
* Daar's 'n lief ou Hartbeeshuisie
* Ek hou van jou, vaal ou Karooland
* Franschoek Vallei is enig
* Griet, My Skat, en weet Jy wat
* Hasie in die Bossie
* In die stilte van My Tuin
* Jy met Jou Mandolientjie
* Kinders, moenie in die Water mors nie
* Liefste Tannie ons bring Rosies
* Magaliesbergse Aandlied
*My hartjie, my liefie
* Nooi van die Velde
* Ou Paddatjie kom aangespring
* Pikaninie Wiegelied
* Die Roos
* Siembamba
* Trekliedjie
* As die Oproep Weerklink
* Marietjie, Maraia, Maryne

## Eksterne skakels
Remote Installation Services

**Remote Installation Services** is 'n Microsoft bediener produk wat rekenaars met 'n PXE BIOS in staat stel om oor 'n netwerk te laai sodat 'n bedryfstelsel daarop ontplooi kan word.

## Agtergrond 
Wanneer 'n werkstasie, wat opgestel is om vanaf PXE te laai, met die laaiproses begin sal dit 'n BOOTP versoek oor die netwerk uitstuur. Die DHCP-bediener wat die versoek ontvang sal dan 'n IP-adres aan daardie masjien verskaf en die DNS-Bediener sal die kliëntrekenaar na die RIS-bediener verwys wat op sy beurt 'n laaiprogram (dikwels na verwys as die "OS Chooser") sal aanstuur. Wanneer die OS Chooser gelaai is moet die gebruiker sy identiteit bevestig deur 'n gebruikersnaam en wagwoord aan die Domeinbeheerder te stuur en kan hy 'n Windows-beeld kies om te installeer. Die bronlêers vir elke beeld kan pasgemaak word deur nutsprogramme om dit op datum te bring, om installasies sonder toesig uit te voer en om sagteware saam met die bedryfstelsel te laai.

## Geskiedenis 
Remote Installation Services is saam met Windows 2000 vrygesntel as 'n opsionele komponent. Aanvanklik het dit slegs die verspreiding van die Windows 2000 Proffesional weergawe ondersteun maar is met Service Pack 3 uitgebrei om die netwerkinstallasie van Windows 2000 Server ook moontlik te maak. RIS is later twee keer opgedateer; eerste om Windows XP te ondersteun en later ook om Windows Server 2003 te ondersteun. Met die vrystelling van Service Pack 2 vir Windows Server 2003 is RIS vervang met Windows Deployment Services.

## Oorsig 
Op Windows 2003 word twee dienste vereis om netwerkinstallasies te ondersteun: DHCP en die Remote Installation Service. Die installasiebediener tree op as 'n DHCP-instaanbediener om laai- en lêernaainstruksies aan die kliënte te verskaf. RIS gebruik UDP-poort 4011. om die inhoud van OS Chooser se blaaie aan te stuur. Verder kan die diens ook drywersagteware aan kliënte verskaf; dit word ook dikwels gebruik om die werkstasie se netwerkkaartdrywer te verskaf wat vereis word om OS Chooser te loop en om die gedeelde lêer, waar die Windows-beeld lê, te monteer.

## Verwysings 
## Eksterne skakels 
* Windows 2000 RIS stap-vir-stap gids
* PXE laai van Linux vanaf Microsoft RIS  – hoe om Linux, MS-DOS ensovoorts te laai vanaf RIS
* RIS op Linux – alle platforms – OpenSource RIS
* RIS op Linux – hoe om Windows te installeer deur van RIS op Linux gebruik te maak
* RIS en Windows 98 Gebruik van Windows 2000 Remote Installation Service om Windows 98 te ontplooi.
* Die BINL protokol verduidelik
Muriel Spark

**Muriel Spark** (1 Februarie 1918 &ndash; 13 April 2006) was 'n vooraanstaande Skotse romanskrywer.

## Biografie 
Sy is gebore in Edinburg en genoem Muriel Sarah Camberg. Na hoërskool neem sy 'n kursus in sakekorrespondensie en précis-skryfwerk, gee Engels by 'n kollege vir 'n kort periode en werk daarna as 'n sekretaresse by 'n winkel.

Sy trou op 3 September 1937 met Sidney Oswald Spark en trek na Rhodesië (tans Zimbabwe). In 1940 los sy haar seun Robin - gebore in Julie 1938 - by haar man en keer in 1944 na Engeland terug. Sy het nooit weer 'n gesonde verhouding met haar seun gehad nie. Sy werk vir die Britse intelligensie tydens die Tweede Wêreldoorlog. Haar loopbaan as skrywer begin na die oorlog, en veral nadat sy tot die Rooms-Katolieke geloof bekeer het. Sy trek na New York Stad vir 'n rukkie, en daarna na Rome, waar sy die kunstenaar en beeldhouer Penelope Jardine ontmoet in 1968. Hulle gaan bly in die Toskane, in die dorpie Civitella della Chiana tot met haar dood. Sy kry ereburgerskap van die dorpie in 2005.

## Verkorte bibliografie 
* *The Comforters* - 1957
* *Memento Mori* - 1959
* *The Prime of Miss Jean Brodie* - 1961
* *The Mandelbaum Gate* - 1965
* ''The Driver's Seat* - 1970
* *The Abbess of Crewe* - 1974
* *Symposium* - 1991
* *The Finishing School* - 2004

## Bron 
* Verkort en vertaal vanaf Muriel Spark op die Engelse Wikipedia.

## Eksterne skakels 
* *Guardian''-doodsberig
Australiese herdershond

regs|300px|Australiese Herdershond
Die **Australiese herdershond** is 'n honderas wat as 'n werkshond geklassifiseer word en op plase in die Westelike gedeeltes van die Verenigde State van Amerika geteel is. Ondanks die naam, ook bekend as 'n *Aussie*, het die ras nie sy oorsprong in Australië nie. Hulle het hul naam te danke aan die vereenselwiging met die Australiese skaapherders wat na Amerika verhuis het.http://www.akc.org/events/herding/articles/2007/aussie_history.cfm

Australiese herdershonde het vinnig gewild geword na die groei van *Western Riding* na die Eerste Wêreldoorlog. Hulle het bekendheid verwerf deur rodeo's, perdeskoue en deur Disney-rolprente wat vir televisie gemaak is.

Dekades lank is hierdie honde deur herders waardeer vir hulle inherente veelsydigheid en opleibaarheid. Ondangs die feit dat hulle bly werk as herdershonde en in herderskompetisies deelneem, het die ras ook aansien verwerf in ander rolle, te danke aan hulle opleibaarheid en begerigheid om te behaag. Hulle besit hoë aansien vir hulle vermoëns in gehoorsaamheidstoetse. 

Soos alle werksrasse, het hierdie honde heelwat energie en dryfkrag en benodig gewoonlik 'n werk om te doen. *Aussies* blink gereeld uit in hondesporte soos honderatsheid ( agility), vliegbal ( flyball) en honde-frisbee. Hulle is ook baie suksesvol as soek-en-red-honde, ramphonde, snuffelhonde, gidshonde, dienshonde en terapiehonde. 

Bowenal is hulle geliefde familiegenote. *Aussies* kan baie beskermend wees en mag dalk nie van vreemdelinge hou nie. Hulle sal ook probeer om as herder op te tree teenoor enige iets wat beweeg, insluitend mense en alle ander tipes diere.

## Verwysings 
* 
* 
* 

## Rasboeke 
* 
* 
** Australian Shepherd Books and Videos

## Eksterne skakels 
; Rasklubs
* Canadian National Australian Shepherd Association 
* Australian Shepherd Club of America (ASCA)
* United States Australian Shepherd Club
* Western European Working Australian Shepherd Club
* National Australian Shepherd Association
* Australian Shepherd Club of Victoria Inc.
* Australian Shepherd Association of New South Wales
* Australian Shepherd Club of New England

; Inligting
* Opvoedkundige Webruimte wat die Werksstyl van die Australiese Herdershond beskryf
* United States Australian Shepherd Foundation
* Australian Shepherd Health and Genetics Institute
* Historiese Fotos
* Ras oorsprong en Geskiedenis
* ASCA Geskiedenis 
* Australian Shepherd Genealogiese Kaart
* 'n Blik op die Australiese Herdershond Geskiedenis 
* Australiese Herdershond Versorging 
* Australian Shepherd Homozygous "Lethal White" Merles
* Australiese Herdershond Inligting Bladsy

; Rasreddingsgroepe (honde vir aanneming)
* Aussie Rescue & Placement Helpline
* Northeast ARPH
* Gids van *Aussie* Reddingsorganisasies
Bela-Bela

:*Hierdie artikel handel oor die dorp in Suid-Afrika. Vir die dorp in Namibië, sien Warmbad, Namibië.*

duimnael|links|260px|Swembad en geriewe by Bela-Bela se vakansieoord.

**Bela-Bela** (voormalig  *Warmbad*, Engels: *Warmbaths*) is 'n dorp wat in die geotermiese warmwaterbronne van die Limpopoprovinsie van Suid-Afrika geleë is. Bela-Bela beteken in Tshwana die pot wat kook. Dit produseer 22&nbsp;000 liter water per uur teen 50&nbsp;°C. Dit is deur Tswanastamme ontdek wat in die vroeë 1800's in die gebied inbeweeg het. In 1873 het die Transvaalse regering die grond gekoop om 'n vakansieoord by die fonteine te bou en dit Warmbad genoem. 

Daar woon ongeveer 45&nbsp;000&nbsp;mense. Die N1 nasionale pad gaan oos van Bela-Bela verby. Die naam van die dorp is in 2002 amptelik gewysig na **Bela-Bela**.

## Distrik 
Die distrik, wat in 1950 geproklameer is, is 5&nbsp;800&nbsp;km2 groot. Die belangrikste gewasse is mielies, grondbone, sorghum en koring. Die koring word onder besproeiing uit die Rust de Winterdam verbou. Daar word ook met beeste, skape en varke geboer. Tin word by Rooiberg ontgin, sowat 55&nbsp;km wes van Bela-Bela. Daar is ook 'n blokhuis wat tot 'n nasionale monument verklaar is.

## Sien ook 
* Lys van dorpe in Suid-Afrika
* Lys van warmwaterbronne van Suid-Afrika

## Verwysings 
## Bronne 
* *Op Pad in Suid-Afrika*. B.P.J. Erasmus. 1995. .
Pond sterling

:''Pond kan ook na 'n eenheid van massa verwys; sien pond (eenheid).*

Die **pond sterling** (Engels: *Pound sterling*, Kornies: *Peuns sterling*, Iers-Gaelies: *Punt steirling*, Manx-Gaelies: *Punt Sostynagh*, Skots: *Poond sterling*, Skots-Gaelies: *Punnd Sasannach*, Wallies: *Punt sterling*, Frans: *Livre sterling''; ook **Britse pond** of kortweg **pond**) is die geldeenheid van die Verenigde Koninkryk en die afhanklike gebiede Falkland-eilande (saam met die Falklandse pond), Gibraltar (saam met die Gibraltarese pond), Guernsey (saam met die pond sterling van Guernsey), die Eiland Man (saam met die Manx pond), Jersey (saam met die Pond Sterling van Jersey), Sint Helena, Ascension en Tristan da Cunha (saam met die Sint Heleense pond in Sint Helena en Ascension) en Suid-Georgië en die Suidelike Sandwicheilande (saam met die Falklandse pond). Die amptelike ISO-kode is GBP en die valutateken is £.

duimnael|80px|links|Die pond sterling se valutateken.
[duimnael|links|Wisselkoers tussen [Euro en pond sterling sedert 2009]]
Die Britse pond is die oudste geldeenheid ter wêreld wat steeds in omloop is, asook die vierde belangrikste geldeenheid wat op internasionale markte verhandel word (ná die Amerikaanse dollar, die Europese euro en die Japannese jen) en die derde belangrikste globale reserwe-geldeenheid. Sy waarde is die hoogste van alle belangrike geldeenhede, met 'n wisselkoers van meer as 19 ZAR in Julie 2015.

## Geskiedenis 
[duimnael|links|Die [Britse Eilande (in rooi) en oorsese gebiede (in blou) wat die pond of hul plaaslike weergawe gebruik. In pers Zimbabwe en die Pitcairneilande wat die pont nieamptelik gebruik]]
Die oorspronge van die pond sterling strek terug tot 760 toe die silwerpennie in omloop gebring is en vinnig in alle Angel-Saksiese koninkryke as geldeenheid aanvaar is. Die oorspronklike ontwerp van suiwer silwermuntstukke is in 1158 gewysig, en nuwe munte, wat as pond sterling bekend gestaan het, is van 92,5 persent silwer geslaan. Silwerpennies was die enigste muntstukke in Engeland voordat die sjieling in 1487 ingevoer is en twee jaar later ook die pond.

Die eerste banknote, wat deur goud in plaas van silwer gedek is, is in 1694 uitgereik, en een jaar later is die Bank van Engeland as een van die eerste sentrale banke ter wêreld gevestig. Nog tot in 1855 was alle banknote handgeskrewe en eers daarna is oorgeskakel na die drukpers.

In die vroeë 20ste eeu het steeds meer lande begin om hul geldeenhede deur fisieke goud te dek. Die invoering van 'n goudstandaard het vir die eerste keer in die geskiedenis die ruil van een geldeenheid teen 'n ander moontlik gemaak. Die wêreldhandel het vervolgens 'n omwenteling ondergaan. Die Verenigde Koninkryk het die goudstandaard amptelik in 1816 aanvaar, al was dié stelsel de facto reeds sedert 1670 in gebruik. Die waardestyging in die Britse pond, wat daaruit voortgespruit het, het aanleiding gegee tot 'n tydperk van aansienlike ekonomiese groei wat tot in 1914 sou voortduur.

## Notas 
## Verwysings 
## Eksterne skakels 
*  ''Bank of England
*  
*   Die banknote van die Verenigde Koninkryk
Verkeerdevlei

**Verkeerdevlei** is 'n klein dorpie in die Vrystaat, Suid-Afrika. Die dorp is vernoem na 'n stroom wat in die teenoorgestelde rigting van die ander strome in die area vloei. Die nedersetting is ongeveer 8&nbsp;km oos van die N1-nasionale pad op die R703-streeksroete. Die tolhek naby Verkeerdevlei op die N1-nasionale pad is na die dorpie genoem. Oos van Verkeerdevlei op die R703-pad is die dorpie Excelsior.

## Sien ook 
* Lys van dorpe in Suid-Afrika
* Tshepong

## Verwysings
Hartbeespoort

**Hartbeespoort** (ook bekend as **Harties**) is 'n dorp in die Noordwesprovinsie van Suid-Afrika, geleë tussen die Magaliesberg en die oewers van Hartbeespoortdam. Die dorp se naam verwys na rooihartbeeste wat vroeër deur die omgewing se natuurlike poort gehardloop het.

Hartbeespoort is deel van die Madibeng Plaaslike Munisipaliteit, wat ook die nabygeleë dorp Brits insluit.

Die oudste uitbreiding van die dorp is **Schoemansville**, vernoem na Generaal Hendrik Schoeman van die Zuid-Afrikaansche Republiek.

## Toerisme 
Die dorp bestaan hoofsaaklik uit vakansiehuise om die dam omdat dit gewild is by besoekers van die nabygeleë Gautengprovinsie. Die "Om-die-dam" ultramarathon van 50&nbsp;km word jaarliks hier gehou gedurende die eerste helfte van die jaar.
duimnael|links|280px|Uitvloeikanaal onder die damwal.
Van die hooftoeristeaantreklikhede in en om die dorp sluit in:
* Die Hartbeespoortdamwal en -tonnel
* Die Hartbeespoortdamslangpark
* Die Hartbeespoortdamakwarium
* Die Lesedi kultuurdorpie
* Hartieskabelkar (die langste enkelkabelspoor in Afrika)
* Die Transvaal Seiljagklub

## Sien ook 
* Hartbeespoortdam
* Lys van dorpe in Suid-Afrika

## Eksterne skakels 
* Hartbeespoort se plaaslike aanlyn gemeenskapskoerant
* Bemarkingswerf vir die Hartbeespoortdam-area 
* Die "Om die Dam"-ultramarathon 

## Verwysings
Thom Yorke

**Thomas Edward "Thom" Yorke** (gebore 17 Oktober 1968 in Wellingborough, Northamptonshire, Engeland) is meestal bekend as die hoofsanger van die musiekgroep Radiohead. Hy het ook as solo kunstenaar 'n CD genaamd "The Eraser" in Julie 2006 vrygestel. Die CD is sterk deur elektroniese musiek beïnvloed. Hy bespeel talle instrumente, meestal elektriese of akoestiese kitaar en klavier en ander klawerinstrumente, maar het ook al baskitaar en tromme gespeel vir Radiohead.

## Bronne 
* Hierdie teks is 'n gedeeltelike vertaling vanuit hierdie Wikipedia-artikel .
Solaris

**Solaris** kan verwys na:

* Solaris (bedryfstelsel), SUN Microsystems se rekenaarbedryfstelsel.
* Solaris, wetenskapsfiksieboek geskryf deur Stanislaw Lem.
* Solaris, 'n  1972-rolprent.
Solaris (bedryfstelsel)

**Solaris** (of **SunOS**) is 'n Unix bedryfstelsel wat deur SUN Microsystems ontwikkel en versprei word.

## Geskiedenis 
In die vroeë 90s het die groeiende internet en groeiende SUN SPARC-gebaseerde hardeware in kombinasie met die Solaris-bedryfstelsel vinnig gegroei tot die mees gebruikte platform vir webbedieners.

Ouder weergawes van SUN se bestuurstelsel, gebaseer op BSD Unix, word SunOS genoem. Met die oorskakeling na 'n System V Unix in SunOS 5 word die bedryfstelsel herdoop na Solaris 2, en ouer weergawes word oorgenommer na Solaris 1.x. Na weergawe 2.6 het SUN die 2 in die weergawenommer uitgehaal. Die mees onlangse weergawes is Solaris 7, die 64-bis Solaris 8, Solaris 9 (vrygestel op 22 Mei 2002) en Solaris 10 (vrygestel op 1 Februarie 2005).

Huidige weergawes van Solaris word nie meer slegs vir SPARC-sisteme vervaardig nie, maar ook vir sisteme wat op die Intel X86-argitektuur gebaseer is. Solaris is ook na die PowerPC-argitektuur oorgedra, maar die weergawe is nooit op die mark gebring nie.

Solaris moes oor die jare op vele terreine terugstaan vir oopbron UNIX-sisteme. In 2004 het SUN sy oopbron-strategie aangepas en ook 'n oopbron weergawe genaamd OpenSolaris beskikbaar gestel.

## Kenmerke 
Die Solaris "Operating Environment" bestaan uit 'n Unix-basis (nog steeds SunOS genoem) en 'n grafiese gebruikerskoppelvlak. Ouer weergawes van Solaris gebruik OpenWindows hiervoor, opgevolg deur CDE in Solaris 2.6. Vanaf Solaris 9 is daar 'n keuse tussen CDE en die nuwe Java Desktop System, gebaseer op GNOME.

Die basiese werking van Solaris kan vergelyk word met die van bekende oopbron Unix-klone soos Linux en FreeBSD. Omtrent alle Unix-sagteware is ook beskikbaar vir Solaris. Hierdie sagteware word geïnstalleer deur Solaris pakette (`.pkg`-agtervoegsel). SUN se Java programmeertaal word ook saam met Solaris versprei. 

Solaris se fokus is meer op kragtige beheerfunksies. Die bedryfstelsel bevat 'n "Service Management Framework" (SMF) wat dienste bewaak en beheer. Uniek vir Solaris is DTrace, wat dit moontlik maak om die bedryfstelselkern en gebruiker-prosesse meer akkuraat te ontfout en te optimaliseer. 'n Verdere belangrike kenmerk van Solaris is die sogenaamde "zones", waardeur meer as een virtuele Solaris-bedieners op 'n rekenaar geloop kan word sonder om werkverrigting in te boet.

## Lisensie 
Alhoewel Solaris onder andere op 'n aantal oop standaarde gebaseer is, bly dit SUN se eiendomssagteware (proprietary software). Binêre weergawes word wel kosteloos beskikbaar bestel. SUN is besig, met 'n OpenSolaris-inisiatief, om 'n oopbron weergawe te maak. OpenSolaris word gelisensieer onder die "Common Development and Distribution License (CDDL)". Die plan is om toekomstige weergawes van Solaris op OpenSolaris te baseer. 

## Eksterne skakels 
* SUN Microsystems
* OpenSolaris 
* DTrace
Muse (musiekgroep)

**Muse** is 'n Engelse musiekgroep wat in Teighnmouth, Devonshire in 1994 gevorm is onder die naam Rocket Baby Dolls. Die groeplede is Matthew Bellamy (stem, kitaar, klavier), Chris Wolstenholme (baskitaar, agtergrondstem) en Dominic Howard (tromme). Muse is bekend vir hul groot en energieke konserte en was die eerste groep om 'n konsert in die nuutgeboude Wembley-stadion in Londen uitverkoop te hê. Muse het al vyf ateljeealbums uitgereik: *Showbiz* (1999), *Origin of Symmetry* (2001), *Absolution* (2003), *Black Holes and Revelations* (2006) en *The Resistance* (2009). Twee direkte opnames is ook al vrygestel, naamlik *Hullabaloo Soundtrack* (2002) en *H.A.A.R.P.* (2008). Hulle het al baie toekennings ontvang, onder andere vyf MTV Europe-musiektoekennings, vyf Q-toekennings, vier NME-toekennings, en twee BRIT-toekennings.

## Diskografie 
* *Showbiz* (1999)
* *Origin of Symmetry* (2001)
* *Absolution* (2003)
* *Black Holes and Revelations* (2006)
* *The Resistance* (2009)
* *The 2nd Law* (2012)
* *Drones* (2015)
* *Simulation Theory* (2018)
* *Will of the People* (2022)

## Bronne 
* Hierdie teks is 'n gedeeltelike vertaling vanuit hierdie Wikipedia-artikel .
The Beach Boys

duimnael|regs|260px|The Beach Boys (1964)
**The Beach Boys** is 'n Amerikaanse pop-groep wat in 1961 gestig is en wie se musiek vandag nog gewild is. Baie van hulle liedjies handel oor jong mense in Kalifornië wat die lewe geniet, in die see baljaar, branders ry, partytjie hou en in vinnige motors rondjaag. Onder hulle treffers tel *California Girls*, *Good Vibrations* en *I Get Around*.

Die oorspronklike groep het uit vyf jongelinge bestaan, drie broers – Brian Wilson (voorsang/baskitaar), Carl Wilson (voorsang/kitaar) en Dennis Wilson (voorsang/tromme), hul bloedneef Mike Love (voorsang), asook vriend Alan Jardine (voorsang/kitaar). David Marks vervang Jardine toe hy moes terugkeer skool toe, maar met sy terugkeer verlaat Marks weer die groep. Bruce Johnston (klavier) het later 'n gereelde orkeslid geword. Hy het Brian Wilson aanvanklik op toer vervang, maar het later ook tydens opnames by hulle ingeval.

Die groep kom soms nog vir konserte byeen.

## Diskografie 
## Verwysings 
## Eksterne skakels 
* http://thebeachboys.com/
* http://beachboysband.net/
* http://beachboys.com/
* http://brianwilson.com
* http://mikelovefanclub.com
* http://www.aljardine.com
* http://www.carlwilsonfoundation.org
* http://www.surfermoon.com/main.html